ส่วนที่ 1

1. ข้อมูลสรุป

บริษัท แพรนด้า จิวเวลรี่ จำกัด (มหาชน) (“PRANDA”) ก่อตั้งขึ้นเมื่อปี พ.ศ. 2516
โดยกลุ่มบริษัท แพรนด้า ดีไซน์ จำกัด และต่อมาได้จัดตั้งบริษัท แพรนด้า จิวเวลรี่ จำกัด
ขึ้นเมื่อวันที่ 27 เมษายน 2527
และได้นำหุ้นสามัญเข้าจดทะเบียนในตลาดหลักทรัพย์แห่งประเทศไทยเมื่อวันที่ 6 กรกฎาคม 2533
และแปรสภาพเป็นบริษัทมหาชนจำกัด เมื่อวันที่ 3 มิถุนายน 2537 ปัจจุบันบริษัทมีทุนจดทะเบียน 400
ล้านบาท มีทุนชำระแล้ว 274.91 ล้านบาท มีที่ตั้งสำนักงานใหญ่ที่ 333 หมู่ที่ 11 ซอยรุ่งแสง
ถนนบางนา-ตราด แขวงบางนา เขตบางนา กรุงเทพมหานคร การดำเนินงานของบริษัทฯ
ได้รับการส่งเสริมการลงทุนจากคณะกรรมการส่งเสริมการลงทุน
สำหรับกิจการผลิตเครื่องประดับอัญมณีเพื่อการส่งออกที่ทำด้วยเนื้อเงินและทองคำ
จากประสบการณ์มากกว่า 30 ปี
ในการดำเนินธุรกิจด้านเครื่องประดับอัญมณีจึงเป็นผลให้กลุ่มบริษัทแพรนด้ามีความสามารถในการรักษาศักยภาพทางด้านการแข่งขันไว้ได้อย่างต่อเนื่อง
ทั้งทางด้านความเชี่ยวชาญ (Expertise)
การผลิตและการออกแบบการมีเครือข่ายทางธุรกิจที่ครอบคลุมทุกภูมิภาคที่สำคัญทั่วโลก
ทางด้านการประหยัดขนาดในการผลิต (Economies of Scale) 5 โรงงงานใน 4 ประเทศ
ได้แก่ ไทย อินโดนีเซีย เวียดนาม และ จีน ซึ่งมีกำลังการผลิต 5.87 ล้านชิ้นต่อปี
ทางด้านวัฒนธรรมองค์กร (Corporate Culture)
เน้นการทำงานเป็นทีมคำนึงถึงความต้องการของลูกค้าเป็นหลัก และเอาใจใส่พนักงาน

[] บริษัทฯ ในกลุ่มประกอบด้วย บริษัทย่อย 9 บริษัท และบริษัทร่วม 2 บริษัท
โดยผลิตและจัดจำหน่ายเครื่องประดับอัญมณีบนตัวเรือนทองคำหรือเนื้อเงินเป็นผลิตภัณฑ์หลัก
ทำให้บริษัทมีความเชี่ยวชาญในอุตสาหกรรมเครื่องประดับอัญมณีจนสามารถขยายเป็นธุรกิจข้ามชาติ
ตลาดต่างประเทศที่สำคัญได้แก่ สหรัฐอเมริกา กลุ่มประเทศประชาคมเศรษฐกิจยุโรป ออสเตรเลีย
เอเชียแปซิฟิค และตะวันออกกลาง สำหรับตลาดในประเทศบริษัทเป็นเจ้าของเครื่องหมายการค้า
Prima Gold - เป็นผลิตภัณฑ์เครื่องประดับทองคำบริสุทธิ์ 99.99 % Prima Diamond -
เครื่องประดับเพชรแท้ Prima Art - ผลิตภัณฑ์งานศิลป์ประเภททองคำ 99.99% -
เครื่องประดับเงิน และ Century Gold - เครื่องประดับทองคำ 96.5%
โดยจัดจำหน่ายผ่านบริษัทย่อยคือ บจก.พรีม่าโกลด์ อินเตอร์เนชั่นแนล
นอกจากนี้ยังมีรายได้จากการรับผลิตสินค้าพิเศษให้กับบริษัท หน่วยงานราชการ และสถาบันต่าง ๆ
ที่มีความต้องการสินค้าที่ระลึกหรือวัตถุมงคลที่จัดทำเป็นพิเศษ
โดยการผลิตที่มีการควบคุมคุณภาพตั้งแต่การออกแบบจนกระทั่งการส่งมอบสินค้าให้กับลูกค้า
อันเป็นที่มาของคำขวัญบริษัทฯ “แพรนด้ารักษาคุณภาพ (Pranda keeps
quality)”ส่งผลให้บริษัทฯ ได้รับรางวัลเชิดชูเกียรติเป็นกรณีพิเศษ (Export Honorary
Recognition) จากกรมส่งเสริมการส่งออก กระทรวงพาณิชย์
ในฐานผู้รักษามาตรฐานสินค้าและมีมูลค่าส่งออกอย่างต่อเนื่องตลอด 10 ปีที่ผ่านมา (PM Award)
จากที่บริษัทเคยได้รับรางวัลประเภท Best Exporter มาแล้วและบริษัทฯ
มีนโยบายที่จะก้าวไปสู่การเป็นผู้ผลิตที่ดีที่สุดในอุตสาหกรรมเครื่องประดับอัญมณี

แม้ว่าในปี 2547 ที่ผ่านมาจะเกิดวิกฤตการณ์ทางด้านน้ำมัน
ด้านราคาทองคำที่ปรับตัวขึ้นอย่างต่อเนื่อง ตลอดจนการแข่งขันที่เพิ่มขึ้นก็ตาม
แต่ผลการดำเนินงานประจำปี 2547 ของบริษัทฯ กลับมีรายได้รวม 3,323 ล้านบาท
คิดเป็นอัตราการเพิ่มขึ้นสูงถึงร้อยละ 27 เมื่อเทียบกับรายได้รวม 2,615 ล้านบาท ของปี 2546
รายได้รวมที่เพิ่มขึ้นอย่างมีนัยสำคัญนี้สะท้อนถึงความสำเร็จจากการร่วมมือร่วมใจของเหล่าผู้บริหารและนักงานอย่างดีเยี่ยม
ดังนั้นจึงเป็นผลให้มีกำไรสุทธิประจำปี 2547 เป็น 362 ล้านบาท เพิ่มขึ้นจากปี 2546 จำนวน 312
ล้านบาท หรือคิดเป็นการเติบโตร้อยละ 16 นอกจากนี้บริษัทฯ
ยังคงมีความแข็งแกร่งทางด้านโครงสร้างการเงินโดยพิจารณาได้จากหนี้สินระยะยาวต่อมุนลดลงเหลือเพียง
0.39 เท่า และความสามารถในการจ่ายดอกเบี้ยสูงถึง 8.5 เท่า